b'\n_START_ARTICLE_\nWalter Sydney Adams\n_START_SECTION_\n\xc5\xbdivljenje in delo\n_START_PARAGRAPH_\nOd leta 1901 je Adams deloval na Observatoriju Yerkes v Williams Bayju v Wisconsinu, leta 1904 pa je pre\xc5\xa1el na Observatorij Mt. Wilson nedale\xc4\x8d od Pasadene, kjer je bil od leta 1923 do 1946 predstojnik._NEWLINE_Ukvarjal se je s Son\xc4\x8devo in zvezdno spektroskopijo. Bil je za\xc4\x8detnik postopka dolo\xc4\x8devanja razdalj zvezd s spektroskopsko paralakso. Leta 1914 je skupaj s Kohlsch\xc3\xbctterjem dolo\xc4\x8dil glede na spektralna sodila absolutno svetlobo zvezd. Leta 1916 je prepoznal prvo spremljevalko Sirija kot belo pritlikavko, ki jo je \xc5\xbee pol stoletja prej leta 1862 odkril Alvan Graham Clark, vendar so menili, da je hladna rde\xc4\x8da zvezda. Leta 1918 je to potrdil tudi Bernewitz. Adams se je ukvarjal z atmosfero Marsa.\n_START_SECTION_\nPoimenovanja\n_START_PARAGRAPH_\nPo njem se imenuje asteroid 3145 Walter Adams, krater Adams na Marsu. Po njem, Charlesu Hitchcocku Adamsu in Johnu Couchu Adamsu pa se imenuje krater Adams na Luni.'